मेटा प्लेटफॉर्म्स
मेटा प्लैटफ़ॉर्म्स, इंक. मेटा के रूप में व्यवसाय कर रहा है और जिसे पहले फेसबुक, इंक के रूप में जाना जाता था, मेन्लो पार्क, कैलिफ़ोर्निया में स्थित एक बहुराष्ट्रीय प्रौद्योगिकी समूह है। कम्पनी अन्य सहायक कम्पनियों के बीच फेसबुक, इंस्टाग्राम और वॉट्सऐप का मूल संगठन है। मेटा दुनिया की सबसे मूल्यवान कम्पनियों में से एक है और इसे ऐमज़ॉन, गूगल, ऐपल और माइक्रोसॉफ़्ट के साथ-साथ यू.एस. सूचना प्रौद्योगिकी में वृहत् टेक कम्पनियों में से एक माना जाता है।कम्पनी अपने राजस्व का एक अधिकांश भाग विपणक को विज्ञापन प्लेसमेंट की विक्री से उत्पन्न करती है। फेसबुक फेसबुक मैसेंजर, फेसबुक वॉच, और फेसबुक पोर्टल सहित अपने सामाजिक अन्तर्जाल प्लैटफ़ॉर्मों से परे अन्य उत्पादों और सेवाओं की पेशकश करता है। इसने इंस्टाग्राम, वॉट्सऐप, gyओकुलस, गिफी और मेपिलरी का अधिग्रहण किया है और जियो प्लेटफॉर्म्स में इसकी ९.९% भागीदारी है। अक्टूबर 2021 में, फेसबुक की मूल कंपनी ने "मेटावर्स के निgokly Gर्माण पर अपना ध्यान केन्द्रित करने" के लिए अपना नाम फेसबुक, इंक. से बदलकर मेटा प्लैटफ़ॉर्म्स, इंक. कर दिया। मेटा के अनुसार, "मेटावर्स" एकीकृत वातावरण को संदर्भित करता है जो कम्पनी के सभी उत्पादों और सेवाओं को जोड़ता है।